b'\n_START_ARTICLE_\nRothera (forskningsstasjon)\n_START_PARAGRAPH_\nRothera er en av forskningsstasjonene til British Antarctic Survey (BAS) i Antarktis. Den er beliggende p\xc3\xa5 Adelaide Island vest for Den antarktiske halv\xc3\xb8y og benyttes til forskning innen blant annet meteorologi, biologi, geologi og glasiologi. Den fungerer ogs\xc3\xa5 som forsyningsbase for forskningsstasjonene som ligger p\xc3\xa5 det antarktiske kontinentet._NEWLINE_I tillegg til kaianlegg for forsyningsskip har stasjonen en 900 meter lang rullebane. BAS opererer en flyforbindelse til Falklands\xc3\xb8yene med et fly av typen de Havilland Canada Dash 7._NEWLINE_Rothera erstattet i 1975 Adelaide Station (1961\xe2\x80\x931977). Stasjonen er hel\xc3\xa5rsbemannet og har en kapasitet p\xc3\xa5 130 personer, mens gjennomsnittlig vinterbemanning ligger p\xc3\xa5 22 personer.'